paragraph_text: Lauren Michelle Jauregui Morgado (27. lipnja 1996.) kubansko-američka je pjevačica i tekstopisac. Na glazbenoj sceni prvi se put pojavila 2012. godine na poznatom natjecateljskom showu "X-Factor". Nakon drugog kruga "boothcampa" eliminirana je kao solo pjevačica i stavljena u žensku glazbenu grupu Fifth Harmony. Dok je bila u Fifth Harmonyju radila je na solo projektima, ali potpuno im se posvetila nakon što je grupa najavila pauzu.